stanford-oval/wikipedia huggingface dataset:
Volga (yritys)

OAO Volga (ven. ОАО Волга) on alun perin nimellä Balahniski tselljulozno-bumažnyi kombinat perustettu venäläinen paperitehdas, jonka tavoitteena on 1920-luvun lopulta lähtien ollut korvata sanomalehtipaperin tuontia ulkomailta. OAO Volga tuottaa miltei kolmanneksen venäläisestä sanomalehtipaperista. Yhtiöllä oli kaikkiaan 25 vientimaata Euroopassa, Aasiassa ja Lähi-idässä. Se vastaa tuotannollaan 60 %:ia sanomalehtipaperin kysynnästä Georgiassa ja noin 30 %:ia niin Valko-Venäjällä kuin Bulgariassakin. Noin 60 % tuotannosta viedään ulkomaille.
Tehdas valmisti 553 803 tonnia sanomalehtipaperia 2005. Samana vuonna tehdas sai Venäjän talousministeriöltä IVY:n parhaimman vientiyrityksen kunniamaininnan. Vuoden 2005 viennistä miltei 17 % suuntautui IVY:öön. Yhtiöllä on käytössä neljä paperikonetta, joista uusin on vuodelta 1995.
OAO Volgasta omistaa 72,98 % Nižni Newsprint Holdings Ltd 19,99 % ja OOO Volga Newsprint 5,5 % OAO NBD-Bank.
Tehtaan yksityistämiseen liittyviä kiistoja vuodelta 1994 on jatkettu kymmenen vuotta myöhemminkin. Oleg Deripaska on yrittänyt hankkia tehtaan itselleen.
Paperikoneet

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Nimi | Valmistaja | Vuosi | Viiraosa | Viiraleveys | Puristinosa | Nopeus | Kapasiteetti ttn |
| Paperikone 4 |  |  |  |  |  |  | kääre |
| Paperikone 5 | Wärtsilä/Valmet | 1962/1981 |  |  |  |  | >90 sanomalehti |
| Paperikone 6 | Wärtsilä |  |  |  |  |  | >90 sanomalehti |
| Paperikone 7 | Valmet |  |  |  |  |  | >90 sanomalehti |
| Paperikone 8 | Voith | 1994 |  | trimmi 8 900 |  | 1 200 m/min | >230 sanomalehti |

Paperikone 8 on nopea ja yli kymmenen metriä leveä uusi paperikone, joten se vastaa huomattavasta osasta koko tehtaan tuotannosta, mahdollisesti jopa 2/5:ta.
Vienti

Kommersantin viikkolehden entisten toimittajien perustama Expert-talouslehti julkaisee vuosittain listan sadasta Venäjän suurimmasta vientiyrityksestä.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Vuosi | Sijoitus | Yhtiö | Viennin arvo | Muutos | Toimitusmäärä | Vientimaita |
| 2001 | 36. | Volga | 164,7 | 8,6 % | 9 213 | 61 |
| 2000 | 43. | Volga | 151,6 | 1,7% | 9 316 | 41 |
| 1999 |  | Volga | 149,1 |  |  |  |

Expert  (Arkistoitu – Internet Archive)  (Arkistoitu – Internet Archive)
Aiheesta muualla

OAO Volga:  (englanniksi)
OAO Volga:  (venäjäksi)
RosInvest:  (Arkistoitu – Internet Archive) ОАО "Волга" признано победителем в номинации "Лучший экспортер в страны СНГ" (venäjäksi)
Kommersant:  (Arkistoitu – Internet Archive) Compromising Materials for "Volga" Were Found in Garage, 20. joulukuuta 2006
Idän metsätieto/Joensuun yliopisto:[vanhentunut linkki] Omistuskiista paperitehtaasta OAO Volga, 15. huhtikuuta 2005
Regnum: ЦБК "Волга" просит полпреда и ФСБ определить роль нижегородских властей в корпоративной войне вокруг ЦБК, 31. maaliskuuta 2005 (venäjäksi)
Virgil Goode

Virgil Goode
Virgil Hamlin Goode Jr. (17. lokakuuta 1946) on yhdysvaltalainen poliitikko ja Virginian osavaltion edustaja Yhdysvaltain edustajainhuoneessa vuosina 1997–2009. Hän aloitti edustajainhuoneessa demokraattina, mutta siirtyi myöhemmin republikaaneihin. Vuonna 2012 hän oli perustuslakipuolueen, Constitution Partyn, presidenttiehdokas.
Elämä

Goode syntyi Richmondissa, Virginiassa. Hän on suorittanut Virginian yliopistossa oikeustieteellisen juris doctor -tutkinnon. Hän palveli kansalliskaartissa vuosina 1969–1975.
Kongressiura

Goode valittiin edustajainhuoneeseen ensimmäisen kerran 1996. Hän vaihtoi virallisesti puoluetta demokraateista republikaaneihin 2002.
Vuonna 2006 Keith Ellisonin tultua valituksi kongressin ensimmäiseksi muslimiedustajaksi, Goode vastusti hänen aiettaan käyttää Koraania virkavalaa vannoessaan.
Hän vastustaa aborttia ja joukkojen vetämistä Irakista.
Aiheesta muualla

Kuvia tai muita tiedostoja aiheesta Virgil Goode Wikimedia Commonsissa
Virgil Grissom

| Virgil Ivan ”Gus” Grissom |
| --- | --- |

Henkilötiedot
Syntynyt: 3. huhtikuuta 1926 Mitchell, Indiana
Kuollut: 27. tammikuuta 1967 (40 vuotta) Cape Canaveral, Florida
Kansalaisuus:  yhdysvaltalainen
Ammatti:  koelentäjä
Ura
Tyyppi:  astronautti
Sotilasarvo:  eversti, USAF
Aika avaruudessa:  5 h 7 min.
Lennot

:  Mercury-Redstone 4
 
:  Gemini 3
 
Virgil Ivan ”Gus” Grissom (3. huhtikuuta 1926 Mitchell, Indiana – 27. tammikuuta 1967 Cape Canaveral, Florida) oli yhdysvaltalainen astronautti.
Grissomilla oli insinöörin loppututkinto Purduen yliopistosta. Tutkinnon suoritettuaan hän liittyi Yhdysvaltain ilmavoimiin, osallistuen muun muassa yli sataan taistelulentoon Korean sodassa 334. hävittäjälaivueessa. Sodan päätyttyä hän jatkoi opintojaan edelleen ilmavoimien palveluksessa pysyen ja päätyi koelentäjäksi Wright Pattersonin tukikohtaan vuonna 1955. Hän oli sotilasarvoltaan everstiluutnantti.
Ura astronauttina

Koelentäjä Gus Grissom kutsuttiin mukaan ensimmäisen astronauttiryhmän valintaan, ja hän kuului ensimmäisen seitsemän valitun yhdysvaltalaisen astronautin ryhmään (The Original Seven). Hän oli toinen yhdysvaltalainen astronautti avaruudessa Alan Shepardin Mercury 3 -lennon jälkeen Mercury Redstone -aluksellaan ”Liberty Bell 7” (Mercury 4 -lento).
Gus Grissomin ensimmäinen avaruuslento oli päättyä onnettomuuteen, kun kapselin luukun räjähdyspanokset laukesivat ennenaikaisesti ja kapseli alkoi täyttyä vedellä. Nostoyrityksistä huolimatta pelastushelikopteri ei pystynyt nostamaan vedellä täyttynyttä kapselia, vaan se vajosi syvyyksiin. Samalla veden varassa olleen Grissomin avaruuspuku täyttyi vedellä ja hän oli hukkua ennen pintasukeltajan tuloa apuun. Yli neljän kilometrin syvyyteen vajonnut kapseli paikannettiin ja nostettiin ylös Atlantin valtamerestä vuonna 1999.
Kun Yhdysvaltain ensimmäisen avaruuslennon lentänyt astronautti Alan Shepard joutui sisäkorvavikansa vuoksi luopumaan lentotehtävistä, Gus Grissom valittiin ensimmäisen Gemini-lennon komentajaksi, kumppaninaan John W. Young. Gemini-alus nimettiin NASAn vastustuksesta huolimatta ”Molly Browniksi” Broadway-musikaalin Uppoamaton Molly Brown mukaan. Gemini 3 -lennon myötä 23. maaliskuuta 1965 Gus Grissomista tuli ensimmäinen astronautti, joka oli lentänyt avaruudessa kahdesti.
Apollo 1

Gus Grissom nimitettiin ensimmäisen Apollo-aluksen komentajaksi. Miehistön suorittaessa 27. tammikuuta 1967 rutiiniluonteista ”johdot irti” -testiä aluksen laukaisualustalla 34 Kennedyn avaruuskeskuksessa Floridassa sähköjohdoista alkunsa saanut kipinä sytytti tulipalon, jossa aluksen miehistö menehtyi. Grissomin ohella palossa menehtyivät astronautit Edward White ja Roger B. Chaffee.
Gus Grissom on haudattu Arlingtonin sotilashautausmaalle Virginiaan.
Aiheesta muualla

Kuvia tai muita tiedostoja aiheesta Virgil Grissom Wikimedia Commonsissa
Kennedy Space Center Liberty Bell 7 sivu (Arkistoitu – Internet Archive)
Virgil Grissomin elämäkerta NASAn sivuilla (englanninkielinen)
Gus Grissom ja Liberty Bell 7.
Restauroitu Liberty Bell 7.
Vytautas Petrulis

| Vytautas Petrulis |
| --- | --- |

Liettuan pääministeri
 4. helmikuuta 1925 – 25. syyskuuta 1925  
Edeltäjä:  Antanas Tumėnas
Seuraaja:  Leonas Bistras
Henkilötiedot
Syntynyt: 3. helmikuuta 1890 Vabalninkas, Biržain kunnallispiiri, Venäjän keisarikunta
Kuollut: 1942 Uhta, Venäjän SFNT, Neuvostoliitto
Tiedot
Puolue:  Liettuan kristillisdemokraatit
Vytautas Petrulis (3. helmikuuta 1890 Vabalninkas – 1942 Uhta, Venäjän SFNT) oli liettualainen poliitikko, kirjanpitäjä ja yksi merkittäivimmistä Liettuan kristillisdemokraattien jäsenistä. Liettuassa hän on saanut lempinimen ”Litasin isä”, koska hän toimi maan valtiovarainministerinä Liettuan litin käyttöönoton aikana. Petrulis toimi Liettuan pääministerinä muutaman kuukauden vuonna 1925.
Kesällä 1918 Petrulista tuli Liettuan neuvoston jäsen. Hän toimi eri hallituksissa valtiovarain-, kauppa- ja teollisuusministerinä.
11. heinäkuuta 1940 Neuvostoliiton miehitettyä Liettuan, Petrulis vangittiin ja karkotettiin. Hänet teloitettiin ampumalla lähellä Uhtan kaupunkia.
West Coast

West Coast voi tarkoittaa ainakin seuraavia asioita:
Yhdysvaltain länsirannikko, Yhdysvaltain länsiosa Tyynenmeren rannikolla
West Coast, Uuden-Seelannin hallintoalue Eteläsaarella
West Coast, Etelä-Afrikan piirikunta
West Coast, Australian paikallishallintoalue
West Coast, Gambian alue
West Coast hip hop, hip hop -musiikin tyylisuuntaus
West Coast jazz, jazzmusiikin tyylisuuntaus.
”West Coast”, Lana Del Reyn kappale vuodelta 2014.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”West Coast”, voi hakea sivunnimihaulla, laajalla sivunnimihaulla tai tekstihaulla.
Ruotsin Ateenan-instituutti

| Ruotsin Ateenan-instituutti> Svenska institutet i Athen |
| --- | --- |
 Ruotsin Ateenan-instituutin rakennus.
Sijainti:  Mitsaíon 9, Makrygiánni, Ateena, Kreikka
Koordinaatit:  37°58′05″N, 23°43′39″E
Tyyppi:  arkeologinen instituutti
Perustettu:  1948
Verkkosivut
Ruotsin Ateenan-instituutti (ruots. Svenska institutet i Athen, kreik. Σουηδικό Ινστιτούτο Αθηνών, Souidikó Institoúto Athinón, SIA) on Ruotsin valtion tiedeinstituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista.
Historia

Ruotsin Ateenan-instituutti perustettiin vuonna 1948. Se oli tuolloin seitsemäs Ateenaan perustettu ulkomainen instituutti ja ensimmäinen, joka perustettiin maahan sitten ensimmäisen maailmansodan.
Historia > Johtajat

Erik Holmberg (1947–1948)
Åke Åkerström (1948–1956)
Arne Furumark (1956–1957)
Paul Åström (1958–1963)
Carl-Gustaf Styrenius (1963–1971)
Åke Åkerström (1971–1972)
Pontus Hellström (1972–1976)
Robin Hägg (1976–1994)
Berit Wells (1994–2003)
Ann-Louise Schallin (2004–2010)
Arto Penttinen (2010–)
Tilat

Instituutti on toiminut vuodesta 1979 Ateenan keskustassa Makrygiánnin kaupunginosassa sijaitsevassa uusklassisessa rakennuksessa. Paikka on Akropoliin eteläpuolella, lähellä Akropolis-museota ja Suomen Ateenan-instituuttia.
Instituutti ylläpitää lähellä sijaitsevaa Pohjoismaista kirjastoa yhdessä Suomen, Norjan ja Tanskan Ateenan-instituuttien kanssa.
Instituutti omistaa myös huvilan Kavalassa. Se on ruotsalaisten tutkijoiden, taiteilijoiden ja kirjailijoiden käytettävissä.
Tutkimusprojekteja ja kaivauksia

Instituutti on suorittanut arkeologisia kaivauksia tai kenttätutkimuksia seuraavissa paikoissa:
| --- | --- |
 Afidna, Attika  Asea, Arkadia  Asine, Argolis  Ágios Ilías, Arkadia  Bermpáti, Argolis  Dendrá, Argolis:  Kalaureia, Póros  Kastélli eli minolainen Kydonia, Chaniá, Kreeta  Makrakómi, Fthiotis  Málthi, Messenia  Mideia, Argolis  Parádeisos, Länsi-Traakia
Aiheesta muualla

Swedish Institute at Athens (englanniksi) (ruotsiksi)
Asinen muureja. Ruotsalaiset ovat suorittaneet alueella kaivauksia 1920-luvulta lähtien.
Makrakómi, instituutin tutkimuskohde vuodesta 2010.
Ruskokeihäsrausku

| Ruskokeihäsrausku |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Ylälahko::  Rauskut Batoidea
Lahko::  Suurrauskut Myliobatiformes
Heimo::  Keihäsrauskut Dasyatidae
Suku::  Dasyatis
Laji::  americana
Kaksiosainen nimi
 Dasyatis americana  Hildebrand & Schroeder, 1928 
Infobox OKNimi-testi OK: 
Ruskokeihäsrausku (Dasyatis americana) on keihäsrauskujen heimoon kuuluva rustokalalaji.
Ulkonäkö ja koko

Ruskokeihäsrauskun ruumis on lähes suorakulmainen ja ohut pyrstö on hyvin pitkä, selkä- ja peräevä puuttuvat.
Keihäsrauskujen tunnusomainen puolustusase, josta nämä kalat ovat saaneet nimensäkin, on tukeva sahareunainen piikki pyrstön tyven lähellä. Piikin alapinnalla on myrkkyrauhanen ja myrkkypiikkiin pisto voi tappaa ihmisenkin. Vaikka keihäsrauskut eivät pysty liikuttamaan keihästään itsenäisesti, ne voivat sivaltaa sen pitkällä pyrstöllään hyvin nopeasti ja voimakkaasti tunkeilijaan. Eräät indopasifisen alueen asukkaat käyttävät keihäsrauskujen piikkejä aseina.[lähde? ]
Levinneisyys

Ruskokeihäsrauskua tavataan Atlantin länsiosan subtroopisilla ja trooppisilla vesillä Yhdysvaltojen New Jerseystä Brasilian eteläosiin.
Käyttäytyminen

Ruskokeihäsrausku makaa tavallisesti hiekkapohjaan hautautuneena. Se syö kaloja, äyriäisiä ja nilviäisiä, jotka se murskaa vahvoilla, litteillä hampaillaan. 3-5 sikiötä varttuvat emon sisällä, kunnes syntyvät uimakykyisinä ja noin 18 cm:n pituisina. Muidenkin keihäsrauskujen elintavat ovat hyvin samankaltaiset.
Itse taloudellisesti arvottomina ruskokeihäsrauskut voivat aiheuttaa suurta tuhoa simpukka-alueilla.
Aiheesta muualla

Kuvia tai muita tiedostoja aiheesta Ruskokeihäsrausku Wikimedia Commonsissa
Vuoristoveturit

Vuoristoveturit ovat eräitä Wilbert Awdryn Tuomas Veturi -sarjan hahmoista.
Vuoristoveturit

Godred
Ernest
Wilfred
Culdee – Kävi korjauksessa ja paluumatkallaan levähti Santerin rautatien varrella.
Shane Dooiney
Lord Harry/Patrick – Pelasti vuorikiipeilijöitä ja sai kunnianimen Patrick.
Alaric
Eric
Vuoristovetureilla on kasvot myös perässä. Vuoristovetureilla on muun muassa Catherine-vaunu.
Kirjassa

Pastori W. Awdry kirjoitti vuonna 1964 kirjan Mountain Engines, jossa on neljä vuoristovetureista kertovaa tarinaa. Televisiosarjassa vuoristoveturit eivät koskaan esiintyneet.
Rautatien asemat

Kirk Machan
Shiloh
Skarloey Road
Devil’s Back
Culdee Fell Summit
Wilfred-veturi
Walking Tall

| Walking Tall |
| --- | --- |

Ohjaaja:  Kevin Bray
Käsikirjoittaja:   Mort Briskin  David Klass 
Tuottaja:  Ashok Amritraj
Säveltäjä:  Graeme Revell
Kuvaaja:  Glen MacPherson
Leikkaaja:  George Bowers
Pääosat:   Dwayne Johnson  Johnny Knoxville 
Valmistustiedot
Valmistusmaa:  Yhdysvallat
Tuotantoyhtiö:  MGM
Levittäjä:  Metro-Goldwyn-Mayer Netflix
Ensi-ilta:  2004
Kesto:  83 min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Walking Tall, televisioesityksessä käytetty myös nimeä Puhdistaja, on vuonna 2004 ensi-iltansa saanut toimintaelokuva, joka on uusintaversio vuoden 1973 elokuvasta Lahjomaton sheriffi. Elokuvan ohjasi Kevin Bray ja pääosassa on Dwayne Johnson.
Elokuva kertoo entisestä erikoisjoukkojen sotilaasta Chris Vaughnista joka palaa lapsuuden kyläänsä. Ennen niin rauhallinen kylä on muuttunut paljon sitten Chrisin lapsuuden; huumekauppa, vilpillinen uhkapeli ja prostituutio jylläävät kaupungissa, eikä paikallinen sheriffi ole edes kiinnostunut koko asiasta. Niinpä Chris ryhtyy sheriffiksi ja päättää puhdistaa kaupungin kaikesta tästä saastasta.
Näyttelijät

| 0 | 1 | 2 |
| --- | --- | --- |
|  Dwayne Johnson  | … |  Chris Vaughn   |
|  Johnny Knoxville  | … |  Ray Templeton   |
|  Neal McDonough  | … |  Jay Hamilton   |
|  Kristen Wilson  | … |  Michelle Vaughn   |
|  Ashley Scott  | … |  Deni   |
Walking on a Rainbow

| Walking on a Rainbow Blue System |
| --- | --- | --- |

Studioalbumin tiedot
 Äänitetty : 1987
 Julkaistu: 1987
 Tuottaja(t): Dieter Bohlen
 Tyylilaji: Synthpop
 Kesto: 36.03
 Levy-yhtiö: BMG
Muut kannet
   Albumin takakansi.
Blue Systemin muut julkaisut
|   | Walking on a Rainbow 1987 | Body Heat 1988 |
Walking on a Rainbow on Blue Systemin ensimmäinen albumi vuodelta 1987. Se sisältää Blue Systemin ensimmäisen singlen, Sorry Little Sarah, joka ei noussut listaykköseksi, mutta kärkikymmenikköön kylläkin. Single oli Dieterin ensimmäinen samba-tyyppinen julkaisu, ja sen synnystä hän kertoi seuraavaa: "Modern Talkingin jälkeen mietin kauan mitä voisin tehdä seuraavaksi. Meillä ei koskaan ollut samba-hittiä Saksassa, joten samba-kappaleen tekeminen oli minulle iso haaste".
Kappaleet

Kaikki kappaleet kirjoittanut Dieter Bohlen.
"Gangster Love" – 4:24
"Sorry Little Sarah" – 5:12
"She's a Lady" – 4:59
"Voodoo Nights" – 3:23
"Love Me More" – 4:57
"Emanuelle" – 4:19
"Big Boys Don't Cry" – 5:05
"G.T.O." – 3:28
W Ursae Majoris

| W Ursae Majoris |
| --- | --- |
Nimen alkuperä:  ?
Bayerin designaatio:  (W UMa)
Flamsteedin designaatio:  ?
HD-designaatio:  HD 83950
Muut designaatiot:  BD +56°1400, SAO 27364, ADS 7494, CCDM 09438+5557, HIP 47727, ADS 7494 A
Fyysiset ominaisuudet
Näennäinen kirkkaus:  7,75–8,48 mv
Absoluuttinen kirkkaus:  1,45/1,0 Mv
Valovoima:  ? LO (aurinkoa) aurinkoa
Spektriluokka:  F8Vp / F8Vp
Väri-indeksi:  B-V 0,66 U-B 0,08
Lämpötila:  ? K K
Massa:  0,99/0,62  MO (aurinkoa) M☉
Säde:  1,14/0,83  RO (aurinkoa) R☉
Muuttujatyyppi:  Pimennysmuuttuja, W Ursae Majoris -muuttuja
Pyörimisnopeus:  ? km/s
Metallipitoisuus:  ?
Ikä:  ? milj. v
Astrometriset ominaisuudet
Tähdistö:  Iso karhu, Ursa Major
Rektaskensio (J2000):  09h 43m 45.5s
Deklinaatio (J2000):  +55° 57′ 09″
Etäisyys:  162 valovuotta (50 parsekia)
Parallaksi:  20.17 ± 1.05 mas mas
Säteisnopeus:  -46 km/s km/s
Ominaisliike:  RA: 15,55 mas/yr  dekl.: -27,35 mas/yr mas/v
 Näkyy leveysasteiden 90° N  ja 35° S välillä. 
W Ursae Majoris eli W UMa on Ison karhun tähtikuviossa oleva kirkkaudeltaan muuttuva tähti.
Tähti on lähekkäinen kaksoistähti, jossa kaksi tähteä kiertää hyvin lähellä toisiaan, niin että ne koskettavat toisiaan. Ainetta virtailee tähtien välillä. 
Tähdillä on yhteinen kaasukehä.
Tähdet peittävät vuorotellen toisensa, ja niin tähden valo vaihtelee. W Ursae Majoris on W Ursae Majoris -tyyppisten pimennysmuuttujien malliesimerkki.
Tähdet (tai ainakin toinen niistä on) ovat lähes oman Aurinkomme kaltaisia F-tyypin tähtiä, väriltään keltaisia-kellanvalkeita. Tähden valonvaihtelun jakso on noin 8 tuntia.
W Ursae Majoris

Noin 1 100 vuorokauden levyinen, 0,025 m:n levyinen liikkuva vaihteluaalto havaittu
Flare havaittu, 1,5 m 330 nm alueella
Aiheesta muualla

W UMA
| --- | --- |
Tähdet:  ε UMa, α UMa, η UMa, Mizar, β UMa, γ UMa, ψ UMa, μ UMa, ι UMa, θ UMa, δ UMa, ο UMa, λ UMa, ν UMa, κ UMa, 23 UMa, χ UMa, υ UMa, ξ UMa A, ζ UMa B, Alcor, ξ UMa B, 15 UMa, 26 UMa, 24 UMa, φ UMa, π2 UMa, 83 UMa, ω UMa, τ UMa, τ UMa, ρ UMa, 55 UMa, σ2 UMa, 18 UMa, 36 UMa, 78 UMa, 56 UMa, 46 UMa, 47 UMa, 49 UMa, 15 LMi, 44 Lyn, 38 UMa, 44 UMa, σ1 UMa, 27 UMa, 37 UMa, 16 UMa, 67 UMa, 31 UMa, 17 UMa, 57 UMa, 61 UMa, 55 Cam, 74 UMa, 41 Lyn, 82 UMa, 2 UMa, T UMa, 70 UMa, 59 UMa, 6 UMa, 42 UMa, 81 UMa, π1 UMa, 43 UMa, 73 UMa, 84 UMa, 86 UMa, 5 UMa, 57 Cam, 47 LMi, 62 UMa, 32 UMa, 22 UMa, 39 UMa, 71 UMa, 66 UMa, 58 UMa, 51 UMa, 76 UMa, 75 UMa, 60 UMa, 37 Lyn, U UMa, 1 CVn, 35 UMa, 41 UMa, 68 UMa, Groombridge 1830, 56 Cam, 28 UMa, 65 UMa, 14 LMi, 65 UMa, 72 UMa, 40 UMa, Lalande 21185, W UMa, Winnecke 4, SZ UMa, R UMa, CF UMa, WX UMa
Eksoplaneetat:  47 UMa b, 47 UMa c
Rikospaikka (ajankohtaisohjelma)

| Rikospaikka |
| --- | --- |
 Sarjan alkutunnus
Tyyli:  ajankohtainen rikosohjelma
Kestoaika:  30 minuuttia
Pääosissa:  Jarkko Sipilä Pekka Lehtinen
Alkuperämaa:   Suomi
Verkko:  MTV3
Esitetty:  1. helmikuuta 2017 – jatkuu edelleen
Tuotanto
Tuotantoyhtiö(t):  Mediahub Helsinki Oy (2015–2019) MTV Oy (2019–)
Rikospaikka on suomalainen rikos- ja oikeusalan ajankohtaisohjelma, jossa MTV:n rikostoimituksen päällikkö Jarkko Sipilä ja MTV:n rikostoimittaja Pekka Lehtinen keskustelevat rikos- ja oikeusalan ajankohtaisista aiheista. Rikospaikassa avataan myös vanhojen rikostapausten taustoja. Sarja alkoi MTV3-kanavalla 1. helmikuuta 2017. Rikospaikka on jatkoa Sipilän ja Lehtisen vuonna 2014 alkaneeseen MTV:n nettisarjaan Vinkkimiehet.
Ensimmäinen tuotantokausi esitettiin keväällä 2017, toinen syksyllä 2017 ja kolmas keväällä 2018. Neljäs kausi esitetään syksyllä 2018. Rikospaikka esitetään keskiviikkoisin Kymmenen uutisten jälkeen kello 22.35. Myöhäisillan esityspaikasta huolimatta ohjelma on kerännyt hyviä katsojalukuja, parhaimmillaan lähes 300 000 katsojaa.
Jaksot > Ensimmäinen kausi

| Jakso | Pääaiheet | Vieraat | Ensiesitys |
| --- | --- | --- | --- |
| 1. | Lottohuijaus, lapsipornon lisääntyminen, uusi liivijengi Suomeen  sekä Helena Korlinin murha vuonna 1977. | Tero Kurenmaa Väinö Rantio | 1. helmikuuta 2017 |
| 2. | Henkirikokset Helsingissä vuosina 2000–2015, Tuomo Juntusen palkkamurha Oulussa 2013,  identiteettivarkaus- ja väärennösvyyhti sekä Alexander Stubbin joutuminen veitsimiehen uhkailemaksi vuonna 2008. | Riku Rujo Sampsa Marttila | 7. helmikuuta 2017 |
| 3. | Romanien vaiettu rikollisuus |  | 14. helmikuuta 2017 |
| 4. | Mikä tekee ihmisestä pahan? |  | 21. helmikuuta 2017 |
| 5. | Näin järjestäytynyt rikollisuus toimii |  | 1. maaliskuuta 2017 |
| 6. | Tattarisuon mysteeri |  | 8. maaliskuuta 2017 |
| 7. | Järjestätyneen rikollisuuden velanperintä |  | 15. maaliskuuta 2017 |
| 8. | Katajanokan venemiljonäärin outo kuolema |  | 22. maaliskuuta 2017 |
| 9. | Suomen tunnetuin taideväärentäjä |  | 29. maaliskuuta 2017 |
| 10. | Hausjärven selvittämättömiin hiekkakuoppasurmiin liittyy neljäskin tapaus | Olli Töyräs | 5. huhtikuuta 2017 |
| 11. | Pornokauppias Tom Sjöberg ja Helsingin Punavuoren pahamaineiset kadut | Tom Sjöberg | 12. huhtikuuta 2017 |
| 12. | Mitkä rikokset jäävät selvittämättä poliisipulan takia? |  | 19. huhtikuuta 2017 |
| 13. | Pitäisikö pankkien estää rahansiirrot huijareille? |  | 26. huhtikuuta 2017 |
| 14. | Myymälävarkaat piinaavat kauppiasta |  | 3. toukokuuta 2017 |
| 15. | Kuinka pahamaineinen Helsingin Kallio kesytettiin? |  | 17. toukokuuta 2017 |
| 16. | Paritusliigojen koventuneet otteet |  | 24. toukokuuta 2017 |
| 17. | Joukkomurhasyytteistä vapautettujen irakilaisten haastattelu |  | 31. toukokuuta  2017 |
Jaksot > Toinen kausi

| Jakso | Pääaiheet | Vieraat | Ensiesitys |
| --- | --- | --- | --- |
| 1. | Kokoomuksen puoluekokoukseen 2012 kohdistui terrori-uhka, Suomeen on juurtunut jihadistinen alamaailma |  | 20. syyskuuta 2017 |
| 2. | Röyhkeät valepoliisit tallentuivat videolle |  | 27. syyskuuta 2017 |
| 3. | Millaista on prostituoidun arki Suomessa? |  | 4. lokakuuta 2017 |
| 4. | Mitä tietoa kännykästä saadaan irti rikostutkinnassa? |  | 11. lokakuuta 2017 |
| 5. | Rikollisen elämää, vieraana Volvo Markkasen poika | Sakke Markkanen | 18. lokakuuta 2017 |
| 6. | Rasistinen väkivalta |  | 25. lokakuuta 2017 |
| 7. | Asianajaja ja moraali | Riitta Leppiniemi | 1. marraskuuta 2017 |
| 8. | Huumekaupan arki |  | 7. marraskuuta 2017 |
| 9. | Korruptiotilanne Suomessa |  | 14. marraskuuta 2017 |
| 10. | John F. Kennedyn murhaajan jäljillä |  | 21. marraskuuta 2017 |
| 11. | Katurikollisuuden tila ja Hyrylän varastetut rynnäkkökiväärit | Jouko Kinnunen | 28. marraskuuta 2017 |
| 12. | Turun terroripuukotukset, seksikiristykset ja operaatio Dynastia Kotkassa |  | 13. joulukuuta 2017 |
| 13. | Miten psykopaatti kehittyy? Naisvangin 10. joulu vankilassa | Taina Laajasalo | 20. joulukuuta 2017 |